Așa arată pantofii poliției locale București după o purtare de doar două săptămâni! DNA a cerut documentele achiziției Cei 300 de agenți de teren ai Poliției Locale PMB au primit ca să patruleze pe teren pantofi cu cioc, ”de nunți și botez”, care se strică imediat

luni, 12 martie 2018, 11:04

Cei 300 de agenți de operativi ai Poliției Locale București au primit pantofi noi.

”Sunt niște pantofi de nuntă și botez, cu vârf ascuțit și incomozi, nu pentru umblat mult, pentru patrulat sau pentru alergat, dacă e cazul”, susține unul dintre agenți.

”Și se strică aproape imediat”, adaugă el.

Imaginile sunt elocvente.

Cu un personal toal de 430 de oameni, dintre care aproximativ 300 de polițiști operativi, Poliția locală din București a devenit, ca și multe alte instituții din subordinea Primăriei, un loc unde se adăpostesc pile și relații într-o combinație interesantă.

În general, șefii ocupă posturile fără concurs.

”De pildă, director de Personal este Mihaela Vizireanu, o doamnă venită de la Primăria Voluntari, fostă subordonată a primarului Pandele, angajată la poliția locală prin transfer de la o firmă privată, modul de eludare al consursurilor”, susține un om din interiorul PMB.

”Tot din primăria Voluntari a venit recent și Anda Lixandru, noua coordonatoare de la contabilitate”, adaugă sursa.

Însuși directorul general al Poliției Locale București, Ștefan Văsâi, este venit tot din Poliția Locală Voluntari, ”omul lui Pandele”.

Șeful serviciului Circulație din Poliția Locală este Cristian Alin Mândroc, fiul lui Marian Mândroc, unul dintre polițiștii implicați în cazul Shanghai.

Mândroc senior a ajuns acum la Chișinău, consilier pe probleme de poliție pentru guvernul Republicii Moldova.

Iar Mândroc junior, ”cu experiență de ospătar”, a fost angajat ca șef de serviciu Circulație la PMB. ”Semnătura lui Cristian Alin Mândroc este pe hârtia prin care Poliția Locală a achiziționat o mașină de topit gheața, fără licitație”, spune cineva din PMB.

Consilierul general al Municipiului București Ciprian Ciucu a postat astăzi informația potrivit căreia DNA cercetează achizițiile de la Poliția Locală București.

Printre contractele cerute sunt cele legate de automobile, pantofii și mașina de topit gheața.

Reacția Primăriei București într-un comunicat de presă: